Modernistiske boligområder i Berlin

Modernistiske boligområder i Berlin (engelsk: Berlin Modernism Housing Estates, tysk: Siedlungen der Berliner Moderne) er et sammenfattende begrep for seks boligområder i ulike deler av Berlin som i juli 2008 ble oppført på UNESCOs liste over verdensarven. Boligområdene ble oppført mellom 1913 og 1934 av arkitekter som tilhørte den modernistiske stil. Boligområdene i de nåværende bydelene Treptow-Köpenick, Mitte, Neukölln, Charlottenburg-Wilmersdorf, Pankow og Reinickendorf ble retningsgivende for den sosiale boligbyggingen i den bolignøden som hersket etter den første verdenskrigen. Med sine klare og nye former så vel som den sosiale dimensjon fikk disse boligprosjektene stor innflytelse over arkitekturen og byplanleggingen i det tjuende århundret.

Bruno Taut og Martin Wagner var sentrale i planleggingen av boligområdene. I tillegg deltok også arkitektene Hans Scharoun og Walter Gropius i prosjektene. Det eldste av boligprosjektene er Gartenstadt Falkenberg oppført av Bruno Taut. Først i 1930-årene ble Weisse Stadt og Grossiedlung Siemensstadt fullført. 

 Liste over boligområdene 
 Boligområde Ortsteil/Administrativ bydel Byggeår Prosjektleder Medvirkende arkitekter Bilder Gartenstadt Falkenberg Bohnsdorf/Treptow-Köpenick 1913-1916 Bruno Taut Bruno Taut, Heinrich Tessenow  125px Siedlung Schillerpark Wedding/Mitte 1924-1930 Bruno Taut Bruno Taut, Max Taut (gjenoppbygging) Hans Hoffmann (utvidelse) 125px Grosssiedlung Britz Britz/Neukölln 1925-1930 Bruno Taut Bruno Taut, Martin Wagner 125px Wohnstadt Carl Legien Prenzlauer Berg/Pankow 1928-1930 Bruno Taut Bruno Taut, Franz Hillinger 125px Weisse Stadt Reinickendorf/Reinickendorf 1929-1931 Otto Rudolf Salvisberg, Martin Wagner (felles ledelse) Otto Rudolf Salvisberg, Bruno Ahrends og Wilhelm Büning 125px Grosssiedlung Siemensstadt Charlottenburg-Nord/Charlottenburg-Wilmersdorf  1929–1934 Hans Scharoun og Martin Wagner (felles ledelse)  Hans Scharoun, Walter Gropius, Otto Bartning, Fred Forbat, Hugo Häring og Paul Rudolf Henning 125px

 Litteratur 
 Jörg Haspel, Annemarie Jaeggi: Siedlungen der Berliner Moderne. Deutscher Kunstverlag, München 2007. ISBN 978-3-422-02091-7.
 Landesdenkmalamt Berlin im Auftrag der Senatsverwaltung für Stadtentwicklung Berlin (Utgiver), Winfried Brenne (Prosjektledelse): Siedlungen der Berliner Moderne. Nominierung zur Aufnahme in die Welterbeliste der UNESCO. Berlin: Braun Verlagshaus, 2007, ISBN 3-938780-20-7
 Eksterne lenker 

 Hjemmeside Senatsadministrasjonen for byutvikling: Berliner Siedlungen der 1920er Jahre 
 Initiativtakernes hjemmeside 

Kategori:Modernistiske boligområder i Berlin